BRICS-ის VII სამიტი
BRICS-ის VII სამიტი შედგა 2015 წლის 8 — 10 ივლისს რუსეთის ქალაქ უფაში. BRICS-ის 2015 წლის შემადგენლობა:  ბრაზილია — პრეზიდენტი დილმა რუსეფი,  რუსეთი — პრეზიდენტი ვლადიმერ პუტინი,  ინდოეთი — პრემიერ-მინისტრი ნარენდრა მოდი,  ჩინეთი — თავჯდომარე სი ძინპინი,  სარ — პრეზიდენტი ჯეიკობ ზუმა. მოწვეული სხვა ქვეყნის ლიდერები:  სომხეთი — სერჟ სარქისიანი  ავღანეთი — აშრაფ ახმაძაი  ბელარუსი — ალექსანდრე ლუკაშენკო  ირანი — ჰასან რუჰანი  ყაზახეთი — ნურსულთან ნაზარბაევი  ყირგიზეთი — ალმაზბეკ ატამბაევი  მონღოლეთი — ცაჰიაგინ ელბეგდორჟი  პაკისტანი — ნავაზ შარიფი  ტაჯიკეთი — ემომალი რაჰმონი  უზბეკეთი — ისლამ ქარიმოვი სამიტის თემა: „BRICS-ის პარტნიორობა - ძლიერი ფაქტორი გლობალურ განვითარებაში“. BRICS-ის სამიტის ყველაზე მნიშვნელოვანი შედეგი იყო ახალი განვითარების ბანკის შექმნა 100 მილიარდი დოლარის კაპიტალით. რუსეთის ინიციატივით მიღებულ იქნა BRICS-ის ქვეყნების ეკონომიკური პარტნიორობის სტრატეგია 2020 წლამდე, რომელიც ეხება სახელმწიფოებს შორის ურთიერთქმედების გაფართოებას როგორც სოციალურ-ეკონომიკური თვალსაზრისით, ასევე საგარეო პოლიტიკაში. სამიტზე ხელი მოეწერა უფას დეკლარაციას და სამოქმედო გეგმას, რომლის მიხედვითაც დაინიშნა კურსი BRICS-ის ფარგლებში ეროვნულ ვალუტაში ვაჭრობაზე გადასვლისთვის. განიხილება ეკონომიკური სარტყლის „აბრეშუმის გზის“ სტრატეგიის განხორციელება. ლიდერებმა გაეროს და სსფ-ის რეფორმის დაჩქარება მოითხოვეს. ამერიკული გამოცემის Counter Punch-ის ცნობით, უფას სამიტი გარდამტეხი იყო, რის შემდეგაც აშშ-ის გავლენა სხვა სახელმწიფოებზე საგრძნობლად შემცირდება. სამიტის მონაწილეებმა არ გვერდი აუარეს აქტუალურ საერთაშორისო პრობლემებს: ირანის ბირთვული პროგრამის ირგვლივ შექმნილი ვითარება, კრიზისი საბერძნეთში, საერთაშორისო ტერორიზმი, ასევე კონფლიქტი უკრაინის აღმოსავლეთში.